शाहजहांपुर। कहते हैं कि मेहनत और इंतजार का फल मीठा होता है। ऐसा ही कुछ सीबीएसई की 10वीं परीक्षा में देखने को मिला। गुरुवार को शाम चार बजे घोषित होने वाला परीक्षाफल देर शाम घोषित हो पाया। तत्काल मिले परिणामों में कैंब्रिज कांवेंट पुवायां के सर्वाधिक 20, नगर के तक्षशिला पब्लिक स्कूल के 15 और रॉयन इंटरनेशनल स्कूल के 12 छात्रों ने 10 सीजीपीए के साथ ए-1 ग्रेड हासिल किया है। कैंब्रिज पुवायां के 63 और तक्षशिला स्कूल के 76 बच्चे परीक्षा में शामिल हुए थे।